biswa921/hiwiki-latest-pages-articles-raw huggingface dataset:
72 हूरैं

72 हूरैं एक हिंदी भाषा की फिल्म है, जिसे संजय पूरन सिंह चौहान द्वारा निर्देशित किया गया है। यह फिल्म 7 जुलाई 2023 को रिलीज़ होगी। इसे अंग्रेजी और 10 अन्य भारतीय भाषाओं - असमिया, बंगाली, भोजपुरी, कन्नड़, कश्मीरी, मलयालम, मराठी, पंजाबी, तमिल और तेलुगु में भी रिलीज़ किया जाएगा । फिल्म में पवन मल्होत्रा ने हाकिम अली की भूमिका निभाई है और आमिर बशीर ने बिलाल अहमद की भूमिका निभाई है।  

फिल्म का पहली बार प्रीमियर 2019 इंटरनेशनल फिल्म फेस्टिवल ऑफ इंडिया (IFFI) में किया गया था और इसने ICFT-यूनेस्को गांधी मेडल स्पेशल मेंशन जीता था। निर्देशक चौहान ने 2021 में बहत्तर (72) हूरैं के लिए सर्वश्रेष्ठ निर्देशन का राष्ट्रीय फिल्म पुरस्कार अर्जित किया 

फिल्म का आधिकारिक ट्रेलर 28 जून 2023 को रिलीज़ होने वाला था और उसी दिन यह बताया गया कि केंद्रीय फिल्म प्रमाणन बोर्ड ने फिल्म प्रमाणित होने के बावजूद इसके ट्रेलर के लिए सेंसर प्रमाणपत्र नहीं दिया। 

 कथानक 
हुरी की कुरानिक अवधारणा पर आधारित, यह फिल्म धार्मिक आतंकवाद के संदर्भ में ब्रेनवॉशिंग की भूमिका की पड़ताल करती है, विशेष रूप से जिहाद के नाम पर आत्मघाती हमले करने वाले विश्वासियों के लिए "स्वर्ग में 72 कुंवारियों " के वादे के बारें में।   इसमें दिखाया गया है कि कैसे आतंकवादी संगठन निर्दोष मुस्लिम युवाओं को जन्नत और परलोक में स्वर्गीय कुंवारी (अछूती महिलाओं) का आश्वासन देकर गैर-मुसलमानों पर हमला करने के लिए राजी करते हैं   और "हिंसक उग्रवाद के परिणामों" को दर्शाते हैं। 

 कलाकार 
पवन मल्होत्रा पवन राज मल्होत्रा के रूप में
आमिर बशीर
रशीद नाज़
सरू मैनी मेहर के रूप में

 आलोचना 
फिल्म निर्माताओं ने इस "अत्यधिक प्रशंसित" फिल्म के ट्रेलर को सीबीएफसी द्वारा प्रमाणन देने से इनकार करने पर आपत्ति जताई। 

कुछ मुस्लिम धार्मिक नेताओं और राजनीतिक हस्तियों ने फिल्म की निंदा की है, उनका आरोप है कि यह इस्लामी समुदायों की "भावनाओं को आहत करती है"। कुछ लोगों ने तर्क दिया है कि इस फिल्म को नाटकीय रिलीज नहीं मिलनी चाहिए।  

 संदर्भ 
श्रेणी:आतंकवाद
श्रेणी:भारत में आतंकवाद
श्रेणी:बॉलीवुड
श्रेणी:2023 की फ़िल्में
श्रेणी:आगामी फ़िल्में
मलयाला मनोरमा (अख़बार)

मलयाला मनोरमा मलयालम भाषा का एक प्रातः समाचार-पत्र है। यह मलयाला मनोरमा कंपनी लिमिटेड द्वारा कोट्टायम, केरल, भारत से प्रकाशित होता है। इसे पहली बार 22 मार्च 1888 को साप्ताहिक के रूप में प्रकाशित किया गया था।

पाठक-वर्ग

वर्तमान में इसके पाठकों की संख्या 9 मिलियन से अधिक है।नेशनल फैडेरेशन ऑफ़ ऑडिट प्यूरॉक्स ऑफ़ सर्कुलेशन्स एंड एबीसी इंडिया (नेशनल न्यूज़पेपर्स टोटल सर्कुलेशन-2018) Download  यह दीपिका के बाद केरल का दूसरा सबसे पुराना मलयाली समाचार-पत्र है, जो कोट्टायम से भी प्रकाशित होता है। मनोरमा कंपनी एक ऑनलाइन संस्करण भी प्रकाशित करती है।
स्रोत के हवाले से
वर्ल्ड एसोसिएशन ऑफ न्यूज़पेपर्स के अनुसार, 2016 तक यह दुनिया का चौदहवाँ सबसे अधिक प्रसारित समाचार पत्र था। ऑडिट ब्यूरो ऑफ सर्कुलेशन (एबीसी) 2013 के आंकड़ों के अनुसार, यह भारत में द टाइम्स ऑफ इंडिया और दैनिक जागरण के बाद तीसरा सबसे बड़ा और अधिक पढ़ा जाने वाला समाचार-पत्र है। यह केरल में सबसे बड़ा अधिक पढ़ा जाने वाला समाचार-पत्र है।

इतिहास
मलयाला मनोरमा कंपनी एक निजी एलएलसी निगम है, जिसका स्वामित्व कंडाथिल परिवार के पास है। इसे 14 मार्च 1888 को दक्षिण-पश्चिमी केरल के कोट्टायम में कंडाथिल वर्गीस मपिल्लई द्वारा स्थापित किया गया था। कंपनी की शुरुआत एक सौ शेयरों के साथ हुई थी जिसके एक शेयर का मूल्य 100 रुपये था। निवेशकों ने चार समान किस्तों में इसका भुगतान किया था। पहली किस्त में कंपनी लंदन में बनी हॉपकिंसन और कोप प्रेस लेकर आई। आयातित प्रेस को मलयाली प्रारूप देने लिए एक स्थानीय शिल्पकार कोंथी अचारी को काम पर रखा गया था।रॉबिन जैफ्री. इंडिया'स न्यूज़पेपर रिवॉल्यूशन: कैपिटलिज़्म, पॉलिटिक्स एंड द इंडियन-लैंग्वेज प्रेस, 1977-99 सी. हर्स्ट & को. पब्लिशर, 2000

इन्हें भी देखें
 खबर लहरिया

 गोरखापत्र

 ग्रोम्स्टेड-पोस्टेन

 जलते दीप

 जागरण साप्ताहिक

 डेली स्टार (यूनाइटेड किंगडम)

 दा आजाद

 ब्लिट्ज

संदर्भ

श्रेणी:समाचार पत्र
श्रेणी:मलयालम
श्रेणी:साप्ताहिक पत्र
मिकेल अर्तेता

मिकेल अर्तेता मिकेल अर्तेता अमाट्रिएन (जन्म 26 मार्च 1982) एक स्पेनी पेशेवर फुटबॉल प्रबंधक और पूर्व खिलाड़ी हैं। वे प्रीमियर लीग क्लब आर्सेनल के वर्तमान प्रबंधक हैं। एक प्रबंधक के रूप में वे अपने चातुर्यपूर्ण नवीनता और अपने व्यापक फुटबॉल दर्शन के लिए जाने जाते हैं।
क्लब और अर्तेता
अर्तेता का जन्म सैन सेबेस्टियन में हुआ था। अर्तेता ने क्लब से जुड़े अपने जीवन की शुरुआत 1999 में बार्सिलोना से की थी। फ्रांस में अपने दूसरे सीज़न के दौरान यूईएफए इंटरटोटो कप जीतने के बाद उन्होंने £6 मिलियन शुल्क पर स्कॉटिश क्लब रेंजर्स के साथ अनुबंध किया। अपने पहले सीज़न के दौरान आर्तेता ने स्कॉटिश प्रीमियर लीग और स्कॉटिश लीग कप डबल जीता। वहाँ उन्होंने विशेष रूप से डनफर्मलाइन एथलेटिक के खिलाफ 93वें मिनट में पेनल्टी पर गोल किया। उस गोल अंतर के आधार पर प्रतिद्वंद्वी सेल्टिक को हराकर अर्तेता ने लीग का ख़िताब अपने नाम पर सुरक्षित कर लिया।

आरंभिक जीवन
अर्तेता का जन्म सैन सेबेस्टियन, बॉस्क में हुआ था। उन्होंने एंटीगुओको में अपने फुटबॉल खेलने की शुरुआत की। अपने साथी मिडफील्डर ज़ाबी अलोंसो से उनकी दोस्ती हुई क्योंकि वे अधिकतर साथ ही खेलते थे। दोनों अक्सर सैन सेबेस्टियन के समुद्र तटों और गटरों के किनारे खेलते थे और रियल सोसिदाद में एक साथ खेलने का सपना देखते थे।

आर्टेटा ने एंटीगुओको टीम के साथी जॉन अल्वारेज़ और मिकेल यांगुआस के साथ बार्सिलोना की युवा अकादमी ला मासिया के साथ परीक्षण के लिए जुलाई 1997 में 15 साल की उम्र में सैन सेबेस्टियन छोड़ दिया। तीनों ने तीन ट्रायल खेल खेले जिसके बाद तीनों ने क्लब से व्यावसायिक अनुबंध पाया।

संदर्भ

बाहरी कड़ियाँ

अर्सेनल एफ़.सी. प्रोफ़ाइल
खिलाड़ी प्रोफ़ाइल प्रीमियर लीग वेबसाइट पर
प्रबंधक प्रोफ़ाइल प्रीमियर लीग वेबसाइट पर
fitbastats.com पर रेंजर्स प्रोफ़ाइल

श्रेणी:स्पेनी लोग
श्रेणी:फुटबॉल खिलाड़ी
लिली कॉलिन्स

अंगूठाकार|2020 का चित्र। 
लिली जेन कॉलिन्स (जन्म: 18 मार्च 1989) ब्रिटिश और अमेरिकी अभिनेत्री हैं। इनका जन्म 18 मार्च 1989 को गिल्डफोर्ड, सरे में अंग्रेज़ संगीतकार फिल कॉलिन्स और उनकी दूसरी पत्नी, जिल टैवेलमैन के यहाँ हुआ था। उनका पालन-पोषण उनकी अमेरिकी माता द्वारा लॉस एंजिल्स में हुआ है। लिली ने दो साल की उम्र में बीबीसी के धारावाहिक ग्रोइंग पेन्स में अभिनय करना शुरू किया। 2000 के दशक के अंत में, लिली ने अधिक नियमित रूप से अभिनय और मॉडलिंग शुरू की। उन्होंने खेल सम्बंधित फिल्म द ब्लाइंड साइड (2009) में अपनी सहायक भूमिका से पहचान हासिल की। फिर उन्होंने कई फिल्मों में अभिनय किया, जिनमें हॉरर फिल्म प्रीस्ट (2011), थ्रिलर फिल्म एबडक्शन (2011) और फंतासी फिल्में मिरर मिरर (2012) और द मॉर्टल इंस्ट्रूमेंट्स: सिटी ऑफ बोन्स (2013) शामिल हैं।

लिली को रूमानी हास्य फिल्म, रूल्स डोंट अप्लाई (2016) में भूमिका के लिए समीक्षकों द्वारा सराहा गया। इसके लिये उन्हें गोल्डन ग्लोब अवार्ड में सर्वश्रेष्ठ अभिनेत्री का नामांकन प्राप्त हुआ। उन्होंने टू द बोन (2017) में एनोरेक्सिया से पीड़ित युवा महिला का चित्रण किया। वह फिर एक्सट्रीमली विक्ड, शॉकिंगली एविल एंड वाइल (2019), टॉल्किन (2019) और मैनक (2020) में दिखाई दीं।

कोलिन्स ने बीबीसी की शृंखला लेस मिजरेबल्स (2018-2019) में फैंटाइन की भूमिका निभाई। 2020 से, उन्होंने नेटफ्लिक्स की रोमांटिक कॉमेडी शृंखला एमिली इन पेरिस में मार्केटिंग एक्जीक्यूटिव एमिली कूपर की भूमिका निभाई है।

सन्दर्भ

श्रेणी:1989 में जन्मे लोग
श्रेणी:अमेरिकी अभिनेत्री
श्रेणी:जीवित लोग
केविन डी ब्रुइन

केविन डी ब्रुइन () बेल्जियम के एक पेशेवर फुटबॉलर हैं जो प्रीमियर लीग क्लब मैनचेस्टर सिटी के लिए मिडफील्डर के रूप में खेलते हैं और बेल्जियम की राष्ट्रीय टीम के कप्तान हैं। उन्हें अपनी पीढ़ी के सर्वश्रेष्ठ खिलाड़ियों के साथ-साथ दुनिया के सर्वश्रेष्ठ मिडफील्डरों में से एक माना जाता है।

डी ब्रुइन ने अपना करियर जेंक में शुरू किया जहां उन्होंने 2010-11 बेल्जियम प्रो लीग जीता था। 2012 में वह इंग्लैंड के क्लब [[चेल्सी एफ़.सी.|चेल्सी] में शामिल हो गए जहां उन्हें बहुत कम मैच खेलने को मिले। उन्होंने 2014 में वोल्फ्सबर्ग के साथ £1.8 करोड़ में अनुबंध किया जहां उन्होंने खुद को बुंदेसलीगा के सर्वश्रेष्ठ खिलाड़ियों में से एक के रूप में स्थापित किया। 2015 में डी ब्रुइन 5.4 करोड़ पाउंड के क्लब रिकॉर्ड अनुबंध के साथ मैनचेस्टर सिटी में शामिल हो गए। उन्होंने क्लब के साथ यूईएफए चैंपियंस लीग, पांच प्रीमियर लीग खिताब, पांच लीग कप और दो एफए कप जीते हैं। 2017-18 में मैनचेस्टर सिटी के एक सत्र में 100 अंक हासिल करने वाली एकमात्र प्रीमियर लीग टीम बनने के रिकॉर्ड में उन्होंने महत्वपूर्ण भूमिका निभाई थी। 2019-20 में डी ब्रुइन ने प्रीमियर लीग सत्र में सर्वाधिक गोल असिस्ट के रिकॉर्ड की बराबरी की और उन्हें प्लेयर ऑफ़ द सीज़न से सम्मानित किया गया।

डी ब्रुइन ने 2010 में अपना अंतरराष्ट्रीय पदार्पण किया और तब से उन्होंने बेल्जियम के लिए 90 से अधिक मैच खेलकर 26 गोल किए हैं। वह 2014 फीफा विश्व कप और 2016 यूईएफए यूरोपीय चैम्पियनशिप दोनों में क्वार्टर फाइनल तक पहुंचने वाली बेल्जियम टीम के सदस्य थे।

सन्दर्भ

बाहरी कड़ियाँ

प्रोफाइल मैनचेस्टर सिटी एफ.सी. की वेबसाइट पर

श्रेणी:1991 में जन्मे लोग
श्रेणी:जीवित लोग
श्रेणी:फुटबॉल खिलाड़ी
अनु इम्मानुएल

अंगूठाकार|2018 का चित्र
अनु इम्मानुएल (जन्म: 28 मार्च 1996) भारतीय मूल की एक अमेरिकी अभिनेत्री हैं। यह मुख्य रूप से तमिल फिल्मों के साथ-साथ तेलुगु फिल्मों में भी काम करती हैं। स्वप्न संचारी (2011) में एक बाल कलाकार के रूप में काम करने के बाद अनु ने मलयालम फिल्म एक्शन हीरो बीजू (2016) से अपने फिल्मी करियर की शुरुआत की। 

अनु की पहली तेलुगू फ़िल्म, मजनू (2016) थी। अनु का जन्म 28 मार्च 1997 को शिकागो, इलिनॉय, संयुक्त राज्य अमेरिका में एक मलयाली परिवार में हुआ था। वह प्रसिद्ध मलयालम फिल्म निर्माता थंकाचन इम्मानुएल की बेटी हैं। उनका परिवार डलास, टेक्सास में रहता है। वह अमेरिका में रहीं हैं  और बाद में अभिनय में अपना करियर बनाने के लिए भारत आ गईं। दक्षिण भारतीय अभिनेत्री रेबा मोनिका जॉन उनकी चचेरी बहन हैं।

अनु ने एब्रिड शाइन द्वारा निर्देशित एक्शन हीरो बीजू में मुख्य भूमिका निभाई। इस तरह उन्होंने अपने अभिनय करियर की शुरुआत की। इस फ़िल्म में उनके हीरो निविन पौली थे। उन्होंने नानी के साथ मजनू से तेलुगू फिल्मों में प्रवेश किया। यह फिल्म बॉक्स-ऑफिस पर हिट साबित हुई। इस दौरान उन्हें अभिनेता गोपीचन्द के साथ ऑक्सीजन में देखा गया। 2017 में, उन्होंने विशाल के साथ तुप्परिवालन की। इस फ़िल्म से उन्होंने तमिल फिल्मों में अभिनय करना शुरू किया।

सन्दर्भ

श्रेणी:1997 में जन्मे लोग
श्रेणी:मलयाली अभिनेत्री
श्रेणी:भारतीय अमेरिकी
श्रेणी:जीवित लोग
मार्क क्यूबन

मार्क क्यूबन (जन्म 31 जुलाई, 1958) एक अमेरिकी व्यवसायी, फिल्म निर्माता, निवेशक, परोपकारी, टेलीविजन हस्ती और लेखक हैं। वे डलास मावेरिक्स के मालिक हैं। 2929 एंटरटेनमेंट में उनका सह-स्वामित्व है। उन्होंने एबीसी रियलिटी टेलीविजन शृंखला शार्क टैंक में मुख्य किरदार "शार्क" की भूमिका निभाई है।

प्रारंभिक जीवन
क्यूबन का जन्म पिट्सबर्ग, पेंसिल्वेनिया में हुआ था। उनके पिता का नाम नॉर्टन क्यूबन था। वे ऑटोमोबाइल का सामान बनाने (अपहोल्स्टर) का कार्य करते थे। क्यूबन ने अपनी माँ, शर्ली का ज़िक्र "हर दूसरे सप्ताह एक अलग नौकरी या अलग करियर लक्ष्य" वाली महिला के रूप में किया है।

क्यूबन ने पिट्सबर्ग विश्वविद्यालय में पूर्णकालिक छात्र के रूप में दाखिला लिया, जहाँ वे पाई लैम्ब्डा फी बिरादरी में शामिल हो गए।
क्यूबाई यहूदी हैं। उनका पिट्सबर्ग के एक उपनगर माउंट लेबनान में एक यहूदी मज़दूर-वर्ग परिवार में पालन-पोषण हुआ। रूस से प्रवास के बाद उनके दादा ने अपना उपनाम "चेबेनिस्की" से बदलकर "क्यूबा" कर लिया था। मार्क के भाई ब्रायन के अनुसार, उनके नाना-नानी रोमानियाई यहूदी अप्रवासी थे। हालाँकि मार्क ने दावा किया है कि उनकी नानी लिथुआनियाई थीं।

व्यवसाय
क्यूबन ने पहली बार 12 साल की उम्र में व्यवसाय के क्षेत्र में में कदम रखा। महँगे स्नीकर्स (एक प्रकार के जूते) की एक जोड़ी का भुगतान करने के लिए उन्होंने कचरे के थैले बेचे। कुछ साल बाद उन्होंने टिकटें और सिक्के बेचकर पैसे कमाए।

संदर्भ

बाहरी कड़ियाँ

 
 मार्क क्यूबन द गार्जियन पर एकत्रित समाचार और टिप्पणियाँ

श्रेणी:अमेरिका के लोग
श्रेणी:व्यवसाय अनुसार अमेरिकी लोग
श्रेणी:फ़िल्म निर्माण
श्रेणी:लेखक
श्रेणी:टेलिविज़न अभिनेता
द घोस्ट

द घोस्ट 2022 की भारतीय एक्शन फिल्म है। इसे प्रवीण सत्तारू ने लिखा और निर्देशित किया है। फिल्म में नागार्जुन और सोनल चौहान हैं। जबकि गुल पनाग, अनिखा सुरेंद्रन, मनीष चौधरी, रवि वर्मा और श्रीकांत अयंगर सहायक भूमिकाएँ निभाते हैं। 

इस फ़िल्म का सबसे पहला दृश्य फरवरी 2021 में फिल्माया गया था। बाद में अगस्त 2022 में हैदराबाद, ऊटी और दुबई में फिल्मांकन के साथ यह फिल्म पूरी हुई। इसको दुनिया भर में 5 अक्टूबर 2022 को जारी किया गया था। यह टिकट खिड़की पे असफल रही थी।

 मुख्य कलाकार 
नागार्जुन — विक्रम नायडू (विक्की)
सोनल चौहान — प्रिया 
गुल पनाग — विक्रम की बहन अनुपमा नायडू नायर 
अनिखा सुरेंद्रन — अदिति नायर, अनुपमा नायर की बेटी 
मनीष चौधरी — लाला 
रवि वर्मा — पंकज नायर

 कहानी 
विक्रम नायडू दुबई में इंटरपोल का एजेंट है। उसने 1984 में नई दिल्ली में हुए दंगे में अपनी माँ को खो दिया था। जब वह महज 10 साल का था। एक भारतीय व्यापारी के बेटे को बचाने के मिशन के दौरान उस बच्चे को गोली लग ही जाती है। इस घटना के बाद, विक्रम के मन में अपराधबोध की भावना विकसित हो जाती है और वह गुस्से से पागल हो जाता है। परिणामस्वरूप अंततः वह प्रिया से संबंध विच्छेद कर लेता है (उस मिशन पे वह भी उसके साथ थी)।

5 साल बाद, विक्रम इंटरपोल से सेवानिवृत्त हो चुका है। अब वह पैसों के लिए काम करता है। अपने मनोचिकित्सक, डॉ. अय्यर के साथ वह खुलासा करता कि उसके ब्रेक-अप के बाद प्रिया वापिस भारत चली गई। अब वह मुंबई में स्वापक नियंत्रण ब्युरो में शामिल हो गई है। उसने उसे यह भी बताया कि उसे 20 साल बाद उसकी बहन अनुपमा 'अनु' नायर का फोन आया था। विक्रम ऊटी चला जाता है और अपने जीवन की यादों को याद करता है। उसे अनु के पिता नागेंद्र नायडू ने गोद लिया था। वह भारतीय सेना में कर्नल थे और उन्होंने उसे दंगों में मारे जाने से बचाया था।

सन्दर्भ

बाहरी कड़ियाँ
 

श्रेणी:2022 की फ़िल्में
श्रेणी:तेलुगू फ़िल्में
करेज द कावर्डली डॉग

करेज द कावर्डली डॉग' एक अमेरिकी एनिमेटेड कॉमेडी हॉरर टेलीविजन श्रृंखला है जिसे कार्टून नेटवर्क के लिए जॉन आर. दिलवर्थ द्वारा बनाया गया है। यह दिलवर्थ के एनीमेशन स्टूडियो, स्ट्रेच फिल्म्स द्वारा निर्मित किया गया था, और मूल रूप से 1999 से 2002 तक प्रसारित किया गया था। यह कुत्ता  "कहीं नहीं" के बीच में एक फार्महाउस में एक बुजुर्ग जोड़े के साथ रहता है। प्रत्येक एपिसोड में, तिकड़ी को विचित्र, अक्सर परेशान करने वाले और अक्सर असाधारण या अलौकिक रोमांच में फेंक दिया जाता है। श्रृंखला अपने अंधेरे, वास्तविक हास्य और वातावरण के लिए जानी जाती है।

दिलवर्थ ने श्रृंखला को हैना-बारबरा के एनिमेटेड शॉर्ट्स शोकेस व्हाट ए कार्टून! और 18 फरवरी, 1996 को कार्टून नेटवर्क पर "द चिकन फ्रॉम आउटर स्पेस" शीर्षक से प्रसारित किया।  इस खंड को अकादमी पुरस्कार के लिए नामांकित किया गया था, लेकिन वालेस और ग्रोमिट से हार गए लघु ​​फिल्म ए क्लोज शेव। लघु श्रृंखला बनने के लिए हरी झंडी थी, जिसका प्रीमियर 12 नवंबर, 1999 को हुआ और 22 नवंबर, 2002 को समाप्त हुआ, जिसमें 4 सीज़न थे जिनमें से प्रत्येक में 13 एपिसोड थे। इसे तीन गोल्डन रील अवार्ड के लिए नामांकित किया गया था और इसने एक एनी अवार्ड जीता था।
 प्रसारण इतिहास 
करेज द कावर्डली डॉग मूल रूप से 18 फरवरी, 1996 को एक लघु के रूप में प्रीमियर किया गया था। इस शो का प्रीमियर 12 नवंबर, 1999 को हुआ था, और उस समय कार्टून नेटवर्क के इतिहास में सबसे ज्यादा रेटिंग वाला प्रीमियर बन गया था। यह पिछली बार 22 नवंबर, 2002 को प्रसारित हुआ था, जिसके चार सीज़न में 52 एपिसोड बनाए गए थे।

 References
सरिलेरु नीकेव्वरु

सरिलरु नीकेवरु 2020 भारतीय तेलुगु भाषा की एक कॉमेडी फिल्म है। इसकी कहानी अनिल रविपुडी द्वारा लिखी गई है तथा इसका निर्देशन भी उन्होंने ही किया है। फिल्म का निर्माण श्री वेंकटेश्वर क्रिएशन्स, जी. महेश बाबू एंटरटेनमेंट और एके एंटरटेनमेंट्स ने किया है। फिल्म में महेश बाबू, रश्मिका मंदाना और विजयशांति ने मुख्य भूमिका निभाई है। प्रकाश राज और राजेंद्र प्रसाद ने फिल्म में सहायक भूमिका निभाई हैं। देवी श्री प्रसाद ने इस फिल्म का संगीत तैयार किया है। फिल्म के छायांकन का भार आर. रत्नावेलु ने संभाला है।

सरिलरु नीकेवरु का निर्माण 31 मई 2019 को हैदराबाद में शुरू हुआ था। इसकी शूटिंग 5 जुलाई 2019 को कश्मीर में शुरू हुई और नवंबर 2019 के मध्य तक चली थी। फिल्म 11 जनवरी 2020 को संक्रांति के अवसर पर दुनिया भर में 2050 स्क्रीन पर रिलीज़ हुई। यह फिल्म ₹75 करोड़ के बजट पर बनी थी। इसे इसके हास्य, प्रदर्शन, छायांकन और एक्शन दृश्यों के लिए प्रशंसा मिली। फिल्म की पटकथा, कहानी और फिल्म की अत्यधिक लंबाई के कारण आलोचना का विषय बनी। इस फिल्म ने व्यावसायिक रूप से ₹260 करोड़ से अधिक की कमाई की। यह दुनिया भर में 2020 की दूसरी सबसे ज्यादा कमाई करने वाली तेलुगु फिल्म बन गई। बॉक्स-ऑफिस ट्रैकिंग पोर्टल बॉक्स ऑफिस मोजो के अनुसार, फिल्म ने दुनिया भर में 37.38 मिलियन अमेरिकी डॉलर की कमाई की है।

निर्माण
कई अटकलों के बाद महेश बाबू को फिल्म के मुख्य नायक के रूप में घोषित किया गया और फिल्म का नाम सरिलेरु नीकेव्वरु रखा गया। फिल्म का उद्घाटन समारोह 31 मई 2019 को किया गया था।

शूटिंग
फिल्म को पहली बार 5 जुलाई से 20 जुलाई 2019 तक कश्मीर में शूट किया गया था। दूसरे शूट के लिए कोंडा रेड्डी बुरुजू का एक प्रतिकृति सेट रामोजी फिल्म सिटी में ₹40 मिलियन (US$500,000) की अनुमानित लागत से बनाया गया था। फिल्म का आखिरी भाग 8 नवंबर 2019 को केरल में शूट किया।

संदर्भ

बाहरी कड़ियाँ
 
 

श्रेणी:फ़िल्म
श्रेणी:तेलुगू फ़िल्में
श्रेणी:कॉमेडी फ़िल्म श्रृंखला
रंगस्थलम

रंगस्थलम 2018 की सुकुमार द्वारा लिखित और निर्देशित तेलुगु भाषा की फ़िल्म है। इस फ़िल्म में राम चरण और सामन्था अक्किनेनी हैं। साथ ही आधि पिनिसेट्टी, जगपति बाबू, प्रकाश राज, नरेश और अनसूया भारद्वाज सहायक भूमिकाओं में हैं। रंगस्थलम 1980 के दशक के इसी नाम के काल्पनिक गांव पर आधारित है। 

यह दो भाइयों, चिट्टीबाबू (चरण) और कुमार बाबू (पिनिसेट्टी) की कहानी बताती है। वह लोग गांव की स्थानीय सरकार और उसके अध्यक्ष फणींद्र भूपति (बाबू) के नेतृत्व वाली भ्रष्ट सहकारी समिति का विरोध करते हैं। फ़िल्म ₹60 करोड़ के बजट पर बनाई गई थी और 30 मार्च 2018 को विश्व स्तर पर जारी हुई थी। यह फिल्म व्यावसायिक रूप से सफल रही और इसने कुल ₹216 करोड़ की कमाई की।

 कहानी  
1980 के दशक में रंगस्थलम का एक गुस्सैल निवासी, चिट्टीबाबू अपने करीबी विश्वासपात्र कोल्ली रंगम्मा की इलेक्ट्रिक मोटर से सिंचाई करता है। रंगस्थलम की पंचायत का अध्यक्ष फणींद्र भूपति खूंखार आदमी है और उसका बहुत सम्मान किया जाता है। वहीं गांव की सहकारी समिति एक परिवार की मक्का की फसल जब्त कर लेती है। उस परिवार का मुखिया एर्रा श्रीनू तनावग्रस्त होकर नदी में डूबकर जान दे देता है। 

चिट्टीबाबू ख़ुशी-ख़ुशी अपने बड़े भाई कुमार बाबू का स्वागत करता है। वह बहुत समय पहले फारस की खाड़ी में रोजगार के लिए गया था। चिट्टीबाबू का सामना रामालक्ष्मी से होता है और वह उसके प्यार में पड़ जाता है। कुमार बाबू ग्रामीणों की अशिक्षा का फायदा उठाकर ऋण पर अधिक ब्याज वसूलता है। साथ ही ऋण ना चुकाने के बहाने उनकी संपत्तियों को जब्त कर लेता है।

 मुख्य कलाकार  
 राम चरण — चिट्टी बाबू 
 सामन्था अक्किनेनी — रामालक्ष्मी 
 आधि पिनिसेट्टी — कुमार बाबू 
 जगपति बाबू — फणींद्र भूपति 
 प्रकाश राज — विधायक 
 नरेश — कोटेश्वर राव 
 रोहिणी — कंथम
 अनसूया भारद्वाज — कोल्ली रंगम्मा 
 पूजिता पोन्नदा — पद्मा 
 बेबी एनी — चिट्टीबाबू और कुमार बाबू की बहन चिन्नी 
 ब्रह्माजी — तहसीलदार
 अजय घोष — शेषु नायडू 

सन्दर्भ

बाहरी कड़ियाँ
 

श्रेणी:2018 की फ़िल्में
श्रेणी:तेलुगू फ़िल्में
वालवी

वालवी (अनुवाद दीमक) 2023 मे बनी एक भारतीय मराठी भाषा की डार्क-कॉमेडी थ्रिलर फिल्म है, जो परेश मोकाशी द्वारा निर्देशित है। यह ज़ी स्टूडियो और मधुगंधा कुलकर्णी द्वारा निर्मित है। इस फिल्म में स्वप्निल जोशी, अनीता दाते, सुबोध भावे, शिवानी सुर्वे, आशा डायनाटे और नम्रता संभेराव मुख्य भूमिका में हैं। इसे 13 जनवरी 2023 को फ़िल्म हॉल मे रिलीज़ किया गया और 24 फरवरी 2023 को जी5 पर डिजिटल रूप से प्रीमियर किया गया।
कलाकार
अनिकेत के रूप में स्वप्निल जोशी, 
अवनि के रूप में अनीता दाते-केलकर,
अंशुमान के रूप में सुबोध भावे,
देविका के रूप में शिवानी सुर्वे,
क्लिनिक में महिला के रूप में नम्रता संभेराव,
जांच अधिकारी के रूप में सैंडी।
फिल्म कि रिलीज
सिनेमाघरो में
वालवी का ट्रेलर 4 जनवरी 2023 को यूट्यूब पर जारी किया गया था और फिल्म 13 जनवरी 2023 को सिनेमाघरो मे रिलीज़ हुई थी।

होम मीडिया
इसे 24 फरवरी 2023 को ZEE5 पर डिजिटल रूप से रिलीज़ किया गया था।

आलोचनात्मक स्वीकार्यता
वालवी फिल्म को समीक्षकों से सकारात्मक समीक्षा मिली। Scroll.in के एक समीक्षक ने लिखा, "पिच-परफेक्ट कलाकारों का फिल्म के प्रति बिल्कुल सही रवैया है जो हमें मानवीय भ्रष्टता की गहराई पर विचार करने के लिए आमंत्रित करता है और इसके बजाय हमें एक कुशल और प्रभावी क्रूर कॉमेडी देता है, जो रक्तहीन होने के साथ-साथ क्रूर भी है"।  लोकसत्ता के अखिलेश नेर्लेकर ने लिखा, "संवाद, पृष्ठभूमि संगीत, छायांकन सभी एक साथ अच्छे हैं। कुछ स्थानों पर सूक्ष्म गलतियाँ हैं, लेकिन यदि आप उन्हें अनदेखा करते हैं, तो आप इस फिल्म का आनंद ले सकते हैं। स्वप्निल जोशी, अनीता दाते, शिवानी सुर्वे का काम और सुबोध भावे ने अच्छा काम किया है"। महाराष्ट्र टाइम्स के जयदीप पाठक कहते हैं, "भले ही फिल्म की सामग्री बहुत गंभीर और 'तनावपूर्ण' है, लेकिन फिल्म में समय-समय पर हलके संवादों के साथ 'गहरा हास्य' झलकता रहता है। ढाकणे का बैकग्राउंड संगीत अच्छा हैं"।

बॉक्स ऑफ़िस
वलवी ने अपने पहले सप्ताह में बॉक्स ऑफिस पर ₹1.88 करोड़ का कलेक्शन किया है। फ़िल्म ने 4 दिनों में ₹1.40 करोड़ का कलेक्शन किया और रिलीज़ के 9 दिनों में 2.54 करोड़ रुपये का कलेक्शन किया। फ़िल्म ने पहले 2 हफ़्तों में ₹3 करोड़ का कलेक्शन किया। फिल्म ने अपने पांच सप्ताह में बॉक्स ऑफिस पर ₹7 करोड़ का आंकड़ा पार कर लिया।

भविष्य
परेश मोकाशी के जन्मदिन के अवसर पर एक पार्टी में वालवी 2 की घोषणा की गई। ज़ी स्टूडियोज़ के मधुगंधा कुलकर्णी, परेश मोकाशी और मंगेश कुलकर्णी ने घोषणा की कि वे जल्द ही वालवी 2 लेकर आ रहे हैं। 

संदर्भ
श्रेणी:2023 की फ़िल्में
ओलंपिक प्रतीक

thumb|बिना रिम के ओलंपिक रिंग
ओलंपिक प्रतीक का उपयोग अंतर्राष्ट्रीय ओलंपिक समिति (आईओसी) ओलंपिक खेलों के लिए करती है। इनका उपयोग चिह्न, ध्वज और प्रतीक आदि के रूप में किया जाता है। इन प्रतीकों में वे चिह्न शामिल हैं जो आमतौर पर ओलंपिक प्रतियोगिता के दौरान उपयोग किए जाते हैं। जैसे-लौ, धूमधाम और थीम आदि के अतिरिक्त ही वे भी प्रतीक चिह्न जो वर्षों से उपयोग किए जाते हैं, जैसे ओलंपिक ध्वज।

ओलंपिक ध्वज
ओलंपिक ध्वज 1913 में फ़्रांस के बैरन डी कुबर्टिन के मार्गदर्शन में बनाया गया था। इसे पहली बार 1914 के अखिल-मिस्र खेलों में मिस्र के अलेक्जेंड्रिया में फहराया गया था। झंडे पर पाँच छल्ले दुनिया के बसे हुए महाद्वीपों का प्रतिनिधित्व करते हैं। उस समय अमेरिका को एक महाद्वीप माना जाता था और यूरोप को एशिया से अलग माना जाता था। इस प्रतीक में उन सभी रंगों जैसे-नीला, काला, लाल, पीला और हरा आदि को शामिल किया गया था जो दुनिया भर के लगभग सभी झंडों में सामान्यतः उपलब्ध हैं।

ध्येय वाक्य
ओलंपिक का पारंपरिक ध्येय वाक्य है हेंडियाट्रिस सिटियस, अल्टियस, फोर्टियस जो लातिन से लिया गया है जिसका शाब्दिक अर्थ है "तेज़, उच्चतर, मज़बूत"। इसे अंतर्राष्ट्रीय ओलंपिक समिति के निर्माण पर पियरे डी कूपर्टिन द्वारा प्रस्तावित किया गया था। 

20 जुलाई 2021 में अंतर्राष्ट्रीय ओलंपिक समिति (आईओसी) ने आदर्श वाक्य में एन डैश के बाद "टुगेदर" शब्द जोड़ने की मंज़ूरी दी।

इन्हें भी देखें
 ओलम्पिक ज्वाला
 ओलम्पिक खेल
 ओलम्पिक में भारत

संदर्भ

बाहरी कड़ियाँ
 ओलंपिक खेल

श्रेणी:ओलम्पिक प्रतीक
श्रेणी:प्रतीक
श्रेणी:खेल
बाबा (2002 फ़िल्म)

बाबा 2002 की तमिल भाषा की एक्शन फिल्म है। इसे रजनीकांत ने अपने बैनर लोटस इंटरनेशनल के तहत लिखा और निर्मित किया है। इसका निर्देशन सुरेश क्रिस्ना ने किया है। छायांकन छोटा के. नायडू ने किया है। शीर्षक भूमिका में रजनीकांत हैं जबकि फ़िल्म की हिरोइन मनीषा कोइराला हैं।

 कहानी 
फिल्म की शुरुआत बाबा (रजनीकांत) के जन्म से होती है। वह उस संत का अवतार है जो महावतार बाबाजी का भक्त था। बाबा एक नास्तिक और गर्म खून वाले व्यक्ति के रूप में बड़ा होता है। लेकिन वह दिल का साफ़ है। उसकी जीवनशैली में शराब पीना, बीड़ी पीना और तंबाकू चबाना शामिल है। उसकी मां (सुजाता) और मामा (एम.एन. नांबियार) महावतार बाबाजी के भक्त हैं। चामुंडेश्वरी (मनीषा कोइराला) बाबा के पड़ोस में रहती है। वह अक्सर बाबा से झगड़ती है लेकिन अंततः उसकी शैली और रवैये से प्यार करने लगती है। बाबा की राज्य के उपमुख्यमंत्री इप्पो रामास्वामी (आशीष विद्यार्थी) के बेटे के साथ लड़ाई हो जाती है। 

रामास्वामी प्रतिशोध के रूप में बाबा की कॉलोनी को ध्वस्त कर देता है। जब बाबा रामास्वामी से भिड़ने वाला होता है तो बाबा की माँ उसे शांत रहने को कहती है। बाबा कॉलोनी के पुनर्निर्माण के लिए मजदूरी करके पैसे कमाने लगाता है। यह देखकर चामुंडेश्वरी की मां उसको कहती है कि वह किसी और से शादी कर ले। चामुंडेश्वरी के पास कोई विकल्प नहीं बचता है और वह बाबा से कहती है कि वह एक दिहाड़ी मजदूर से शादी करने को तैयार नहीं है। तब बाबा को एहसास होता है कि अब तक, वह केवल अपनी माँ के प्रति जवाबदेह रहा है। अगर वह शादी कर लेता है, तो उसे अपनी पत्नी और बच्चों के लिए जीना होगा। उसे लगता है कि प्रेम (प्यार) माया (भ्रम) है और तुरंत उससे संबंध तोड़ लेता है।

 मुख्य कलाकार 
 रजनीकांत — बाबा 
 मनीषा कोइराला — चामुंडेश्वरी (दुर्गा द्वारा आवाज डब की गई)
 गौंडामणि — अन्नामलाई 
 सुजाता  —बाबा की माँ 
 आशीष विद्यार्थी — तमिलनाडु के उपमुख्यमंत्री इप्पो रामास्वामी 
 एम. एन. नांबियार — बाबा के मामा 
 विजयकुमार — चामुंडेश्वरी के पिता 
 सयाजी शिंदे — दिव्यानंद भारती \
 अमरीश पुरी — तांत्रिक

सन्दर्भ

बाहरी कड़ियाँ
 

श्रेणी:2002 की फ़िल्में
श्रेणी:तमिल फ़िल्में
कापा

कापा 2022 की भारतीय मलयाली एक्शन फिल्म है। इसका निर्देशन शाजी कैलाश ने किया है। इस फिल्म की कथा जी आर इंदुगोपन द्वारा लिखित उपन्यास “शंखुमुखी” पर आधारित है। इस फिल्म का निर्माण फेफ्का राइटर्स यूनियन, थिएटर ऑफ ड्रीम्स और सारेगामा इंडिया लिमिटेड ने किया है। इसमें पृथ्वीराज सुकुमारन के साथ आसिफ अली, अपर्णा बालामुरली और अन्ना बेन शामिल हैं।

फ़िल्म की घोषणा
इस फिल्म की घोषणा अगस्त 2021 में की गई थी और वेणु को निर्देशक के रूप में नियुक्त किया गया था। हालाँकि, उन्होंने रचनात्मक मतभेदों का हवाला देते हुए मई 2022 में निदेशक पद छोड़ दिया। बाद में शाजी कैलास ने उनकी जगह ली। इस फिल्म की शुरुआत में मंजू वारियर को मुख्य अभिनेत्री के रूप में चुना गया था, लेकिन कार्यक्रम की उलझनों के कारण उन्होंने इस फिल्म को छोड़ दिया। उनकी जगह अपर्णा बालामुरली ने वह भूमिका निभाई। उस वर्ष मुख्य फोटोग्राफी जुलाई से सितंबर तक तिरुवनंतपुरम में हुई। इस फिल्म का संगीत डॉन विंसेंट और जेक्स बेजॉय द्वारा तैयार किया गया था। इसका छायांकन जोमन टी. जॉन द्वारा और संपादन शमीर मुहम्मद द्वारा किया गया था।

निर्माण
17 अगस्त 2021 को पृथ्वीराज सुकुमारन ने घोषणा की कि ममूटी और मोहनलाल अगले दिन 18 अगस्त को एक परियोजना शुरू करेंगे। 18 अगस्त को उन्होंने पोस्टर साझा किया और उसका शीर्षक कापा तय किया गया। फिल्म की शुरुआत फेफ्का राइटर्स यूनियन द्वारा की गई थी। कापा शीर्षक केरल असामाजिक गतिविधियाँ (रोकथाम) अधिनियम नामक अधिनियम का संक्षिप्त रूप है। वेणु इस फिल्म के निर्देशक थे।  लेकिन मई 2022 को वेणु ने अपने और फेफ्का राइटर्स यूनियन के बीच रचनात्मक मतभेदों के कारण निर्देशक के रूप में खुद को फिल्म से बाहर कर लिया। उसके बाद उनकी जगह शाजी कैलाश इस फिल्म के निर्देशक बने।

सिनेमाघर में
कापा 22 दिसंबर 2022 को सिनेमाघरों में रिलीज़ हुई थी।

संदर्भ

बाहरी कड़ियाँ
 

श्रेणी:मलयालम फ़िल्में
श्रेणी:एक्शन फ़िल्में
ब्रेंडन फ़्रेज़र

ब्रेंडन जेम्स फ़्रेज़र (/ˈfreɪzər/ FRAY-zər;[1][2] जन्म 3 दिसंबर, 1968) एक कनाडाई-अमरीकी अभिनेता हैं। ब्रेंडन जेम्स फ़्रेज़र (/ˈfreɪzər/ FRAY-zər;[1][2] जन्म 3 दिसंबर, 1968) एक कनाडाई-अमरीकी अभिनेता हैं।

अभिनय
1990 में कोर्निश कॉलेज ऑफ आर्ट्स से स्नातक करने के बाद उन्होंने डॉगफाइट (1991) से अपनी फिल्म की शुरुआत की। फ्रेज़र को 1992 में एनकिनो मैन कॉमेडी और स्कूल टाईज़ नाटक से सफलता मिली। वे कॉमेडी विद ऑनर्स (1994) और जॉर्ज ऑफ द जंगल (1997) में निभाई गई अपनी भूमिकाओं से ज़्यादा प्रसिद्ध हुए। द ममी ट्राइलॉजी (1999-2008) में रिक ओ'कोनेल का अभिनय करके वे एक सितारा बनकर उभरे। उन्होंने गॉड्स एंड मॉन्स्टर्स (1998), द क्वाइट अमेरिकन (2002) और क्रैश (2004) में अभिनय किया साथ ही बेडेज़ल्ड (2000) और जर्नी टू द सेंटर ऑफ़ द अर्थ (2008) में कलात्मक भूमिका निभाई।

अभिनय की शुरुआत
विभिन्न स्वास्थ्य और व्यक्तिगत समस्याओं और 2003 में हॉलीवुड फॉरेन प्रेस एसोसिएशन के तत्कालीन अध्यक्ष फिलिप बर्क द्वारा कथित तौर पर उनके खिलाफ किए गए यौन उत्पीड़न के कारण फ्रेजर की फिल्म का काम 2000 के दशक के अंत से 2010 के मध्य तक धीमा हो गया। उन्होंने टेलीविज़न कार्यक्रम द अफेयर (2016-2017), एफएक्स सीरीज़ ट्रस्ट (2018) और एचबीओ मैक्स सीरीज़ डूम पेट्रोल (2019-2023) से अपने अभिनय की शुरुआत की। 

फ़िल्मी जीवन की शुरुआत
स्टीवन सोडरबर्ग की नो सडेन मूव (2021) और डैरेन एरोनोफ़्स्की की द व्हेल (2022) में अभिनय से फ्रेज़र के फ़िल्मी जीवन की शुरुआत हुई। इसमें एक मोटे समलैंगिक व्यक्ति के रूप में अभिनीत उनकी भूमिका को आलोचकों ने सराहा। उन्हें सर्वश्रेष्ठ अभिनेता के लिए अकादमी पुरस्कार भी दिया गया था। इस श्रेणी को जीतने वाले वे पहले कनाडाई बन गए। 

संदर्भ

बाहरी कड़ियाँ

 – ऑफ़िशियल साइट

श्रेणी:अभिनेता
श्रेणी:कनाडा के लोग
श्रेणी:अमेरिका के लोग
श्रेणी:अमेरिकी अभिनेता
विश्वास की प्रतिमा

विश्वास की प्रतिमा या विश्वास स्वरूपम राजस्थान के नाथद्वारा में निर्मित हिंदू भगवान शिव की एक मूर्ति है। इस प्रतिमा का उद्घाटन 29 अक्टूबर 2022 को किया गया था। वर्तमान में, विश्वास की प्रतिमा विश्व में भगवान शिव की सबसे ऊँची प्रतिमा है।
विवरण
इस प्रतिमा में शिव अपने पैरों को मोड़कर बैठे हुए हैं और अपने बाएँ हाथ में त्रिशूल पकड़े हुए दर्शाया गया है। शिव का बायाँ पैर उनके दाहिने पैर के घुटने के ऊपर है। चेहरे का भाव ध्यानपूर्ण मुद्रा में दिखाई पड़ता है। "भगवान शिव" किस इस प्रतिमा में एक विशिष्ट तांबे की छटा है। इसमें दो सुविधाजनक बिंदु हैं जो आसपास के ग्रामीण इलाकों का मनोरम दृश्य पेश करते हैं। शिव प्रतिमा को 2011 में बनाना शुरू किया गया था, जो की 2016 में बनाया गया और 2020 में ही पूरा बन कर लोगों के दर्शन के लिए तैयार हुआ। समग्र प्रतिमा 369 फीट (112 मीटर) ऊंची है; और भगवान शिव का सिंहासन 110 फीट (34 मीटर) ऊँची है।  इस प्रतिमा को 20 किलोमीटर (12 मील) दूर से देखा जा सकता है।

प्रतिमा के आंतरिक भाग में एक भव्य गर्भगृह के साथ-साथ 20 फीट (6.1 मीटर), 110 फीट (34 मीटर), और 270 फीट (82 मीटर) पर सार्वजनिक दर्शक दीर्घाएँ हैं। इस दीर्घाओं में महादेव की सवारी नंदी बैल की एक मूर्ति है, जिसकी ऊंचाई 25 फीट (7.6 मीटर) और लंबाई 37 फीट (11 मीटर) है। 16 एकड़ के मैदान में वाहन एकत्रित करने की सुविधा, तीन प्रकृति उद्यान, एक भोजनालय, एक लेजर फव्वारा और हस्तशिल्प दुकानों के लिए एक बड़ा क्षेत्र, देखने के मंच, संगीतमय फव्वारे, स्मारिका दुकानें और एक तालाब भी शामिल है। त्वरित स्थानीय दर्शनीय स्थलों की यात्रा के लिए बगल में ही एक मिनी ट्रेन स्थापित है।
निर्माण
इस प्रतिमा की कल्पना भारतीय व्यवसायी मदन पालीवाल ने की थी और इसका निर्माण शापूरजी पालोनजी ने किया था। विश्वास की प्रतिमा की मूर्ति 'कुमावत नरेश' ने बनाई थी। इसकी संरचना में प्रबलित सीमेंट कंक्रीट की दीवारों का एक आंतरिक भाग बनाया गया जो एक संरचनात्मक स्टील ढांचे से घिरा होता था जो स्वयं एक ढले हुए उच्च-प्रदर्शन वाले कंक्रीट बाहरी भाग से घिरा होता था। सतह पर तरलकृत जस्ते का छिड़काव किया गया, फिर तांबे से लेपित किया गया था।
संदर्भ

श्रेणी:मूर्तिकला
फेरन

thumb|चिनाब घाटी के डोडा जिले में कहीं फेरन पहने एक युवक

thumb|पारंपरिक फ़िरन में अपने पोते के साथ बुजुर्ग कश्मीरी व्यक्ति
फेरन या फिरन (कश्मीरी उच्चारण: [फ्यरन]) कश्मीर में पुरुषों और महिलाओं दोनों के लिए एक पारंपरिक पोशाक है।

फ़ेरन में दो गाउन होते हैं, एक के ऊपर एक। पारंपरिक फ़ेरन पैरों तक फैला हुआ होता है, जो 19वीं सदी के अंत तक लोकप्रिय था। हालाँकि, फेरन का एक अपेक्षाकृत आधुनिक रूप घुटनों के नीचे तक फैला हुआ है,  जिसे अफगानिस्तान में पहनी जाने वाली शैलियों के समान अंदर सूथन (शलवार का ढीला रूप) के साथ पहना जाता है। 

सूथन को लंबे फिरन के साथ पहनना वैकल्पिक है क्योंकि पारंपरिक रूप से निचले वस्त्र फिरन के साथ नहीं पहने जाते हैं। पारंपरिक फ़िरन में साइड कटी नहीं होते हैं।

कुछ स्रोतों के अनुसार, फेरन की शुरुआत मुगल सम्राट अकबर द्वारा की गई थी जब उन्होंने 1586 में घाटी पर विजय प्राप्त की थी। 

गर्मियों के, फ़ेरन कपास से बने होते हैं, लेकिन सर्दियों के, फ़ेरन ऊन से बने होते हैं, जो विशेष रूप से बर्फ के दौरान शरीर को ठंड से ढकते और बचाते हैं। इन पोशाकों का उपयोग कश्मीर घाटी के निवासियों और चिनाब घाटी में रहने वाले कश्मीरियों द्वारा किया जाता है।

चूंकि फेरन कश्मीरी संस्कृति के लिए अद्वितीय है और इसे विशेष रूप से सर्दियों में सबसे ठंडे चरण (चिलाई कलां-21 दिसंबर से शुरू होता है) से खुद को बचाने के लिए पहना जाता है, 21 दिसंबर को अब कश्मीर घाटी में फेरन दिवस के रूप में मनाया जाता है।

शब्द-साधन
एक सिद्धांत के अनुसार, फेरन फ़ारसी शब्द 'पेरहान' का अपभ्रंश है जिसका अर्थ है लबादा। यह पोशाक 15वीं शताब्दी से पहले से ही कश्मीर में प्रचलन में रही है।

डिजाइन
सिर की पोशाक
thumb|upright|एक कश्मीरी पंडित महिला द्वारा पहना गया फेरन, 1922

तरंगा

हिंदू महिलाएं "तरंगा" (कश्मीरी उच्चारण: [tarɨngɨ]) नामक वस्त्र को  सिर को ढकने के लिये उपयोग करती हैं, जो एक सिर की पोशाक है जो पीछे से एड़ी की ओर छोटी हो जाती है। यह कश्मीर के कुछ क्षेत्रों में लोकप्रिय है।

कसाबा

कश्मीरी मुस्लिम महिलाएँ "कसाबा" (कश्मीरी उच्चारण: [kasaːbɨ]) नामक सिर की पोशाक का उपयोग करती हैं। कसाबा को पगड़ी के माध्यम से गद्देदार बनाया गया है और ब्रोच के माध्यम से एक साथ बांधा गया है। कसाबा के शीर्ष पर पश्मीना या रेशम से बना एक घूंघट लगाया जाता है जो गर्दन के पीछे की ओर उतरता है। कसाबा दो प्रकार के होते हैं: "थौड कसाबा" और "बॉन कसाबा"। थौड कसाबा (उच्च कसाबा) सिर पर एक मुकुट की तरह बैठता है, जिसे केवल संभ्रांत परिवारों की विवाहित महिलाएं ही पहनती हैं। नायद कदल में ख्वाजावल के घर ने सबसे सुंदर कसाबा बनाए है। बॉन कसाबा एक बंदना की तरह सिर पर बांधते है, जिसे आम लोग और आदिवासी महिलाएं पहनती हैं। 
सन्दर्भ
श्रेणी:भारतीय पोशाक
यूट्यूब शॉर्ट्स

thumb|100px
यूट्यूब शॉर्ट्स यूट्यूब द्वारा पेश किया गया एक शॉर्ट-फॉर्म वीडियो शेयरिंग प्लेटफॉर्म है। प्लेटफ़ॉर्म YouTube की मुख्य सेवा की तरह ही उपयोगकर्ता सामग्री को होस्ट करता है, लेकिन वीडियो कट को 60 सेकंड तक सीमित करता है। लॉन्चिंग के बाद से, YouTube शॉर्ट्स को 5 ट्रिलियन से अधिक बार देखा गया है। 

संदर्भ
लैरी एलिसन

लैरी एलिसन अमेरिकी अरबपति और निवेशक हैं। वह अमेरिकी कंप्यूटर प्रौद्योगिकी कंपनी ओरेकल कॉर्पोरेशन के सह-संस्थापक, कार्यकारी अध्यक्ष, मुख्य प्रौद्योगिकी अधिकारी (CTO) और पूर्व मुख्य कार्यकारी अधिकारी (CEO) हैं। 

जून 2023 में, ब्लूमबर्ग बिलियनेयर्स इंडेक्स द्वारा उन्हें $135 अरब की अनुमानित संपत्ति के साथ दुनिया के चौथे सबसे धनी व्यक्ति के रूप में सूचीबद्ध किया गया है। वह हवाई द्वीपसमूह के छठे सबसे बड़े द्वीप लानई में 98% हिस्सेदारी रखते हैं। बाक़ी का 2% सरकार के पास है।

 जीवनी  
लैरी का जन्म 17 अगस्त 1944 को न्यूयॉर्क शहर में एक अविवाहित यहूदी मां फ्लोरेंस स्पेलमैन के घर हुआ था। उनके असल पिता इतालवी-अमेरिकी थे जो संयुक्त राज्य की सेना में पायलट थे। नौ महीने की उम्र में एलिसन को निमोनिया हो गया था। उनकी माँ ने उन्हें अपने रिश्तेदारों को गोद लेने के लिए दे दिया। 48 साल की उम्र तक वह अपनी असल मां से दोबारा नहीं मिले।

1970 के दशक की शुरुआत में उन्होंने एम्पेक्स नमक कंपनी में काम किया। वहां वह आईबीएम के लिए रिलेशनल डेटाबेस बना रहे एडगर एफ. कॉड के शोध से प्रभावित हुए। इसके बाद 1977 में उन्होंने अपने भागीदारों के साथ मिलकर ओरेकल कंपनी की स्थापना की। बाद में ओरेकल मध्य और निम्न-रेंज सिस्टम के लिए एक सफल डेटाबेस विक्रेता बन गई। इसके कारण लैरी को फोर्ब्स द्वारा सबसे अमीर लोगों की सूची में शामिल किया जाने लगा। 

यूरोपीय संघ ने 21 जनवरी 2010 को ओरेकल द्वारा सन माइक्रोसिस्टम्स के अधिग्रहण को मंजूरी दे दी। इस अधिग्रहण से ओरेकल को लोकप्रिय माई एसक्यूल डेटाबेस का नियंत्रण भी मिल गया। उनकी ओरेकल कॉर्पोरेशन में 42.9% की हिस्सेदारी है।

सन्दर्भ

श्रेणी:1944 में जन्मे लोग
श्रेणी:अमेरिकी अरबपति
श्रेणी:न्यूयॉर्क शहर के लोग
श्रेणी:जीवित लोग
अदिति सनवाल

अदिति सनवाल एक भारतीय टेलीविजन अभिनेत्री हैं जिन्होंने 2018 में टेलीविजन शो कसौटी जिंदगी की में कुक्की बजाज के रूप में अभिनय किया है। वर्तमान में वह सोनी सब पर फंतासी टेलीविजन श्रृंखला बालवीर 3 में काशवी के रूप में दिखाई देती हैं।

 प्रारंभिक जीवन और शिक्षा 
सनवाल का जन्म वाराणसी, उत्तर प्रदेश में हुआ और उनका पालन-पोषण मुंबई, महाराष्ट्र, भारत में हुआ। उन्होंने अपनी स्कूली शिक्षा सेंट फ्रांसिस कॉन्वेंट इंटर कॉलेज, झाँसी से की और एमएस रमैया मेडिकल कॉलेज से एमबीबीएस की डिग्री पूरी की।

 फिल्मोग्राफी 

 टेलीविजन 
वर्ष शीर्षक भूमिका चैनल संदर्भ। 2018 - 2020 कसौटी जिंदगी की कुक्की बजाज स्टार प्लस    2018 चन्द्रगुप्त मौर्य दुर्धरा सोनी एंटरटेनमेंट टेलीविज़न  2022 वागले की दुनिया - नयी पीढ़ी नये किस्से डॉ प्रभा शाह सोनी सब  2023 बालवीर 3 काशवी (मुख्य ) सोनी सब  
 वेब सीरीज 
 वर्ष दिखाना भूमिका टिप्पणियाँ संदर्भ. 2021 ऑपरेशन एमबीबीएस लता 
 फिल्मोग्राफी 
 वर्ष पतली परत भूमिका टिप्पणियाँ संदर्भ. 2018  सत्यमेव जयते कार में लड़की 

 बाहरी कड़ियाँ 

 
श्रेणी:उत्तर प्रदेश से अभिनेत्रियाँ
श्रेणी:२१वीं सदी की भारतीय अभिनेत्रियाँ
श्रेणी:भारतीय टेलीविज़न अभिनेत्री
श्रेणी:1994 में जन्मे लोग
श्रेणी:जीवित लोग
कदइसी विवसयी (फ़िल्म)

कदइसी विवसयी (अनुवाद-आख़िरी किसान) 2022 में आई एम. मणिकंदन की भारतीय तमिल भाषी ड्रामा फिल्म है। इस फिल्म में नल्लंदी नाम का एक पचहत्तर वर्षीय किसान है। विजय सेतुपति और योगी बाबू ने इसमें सहायक भूमिका निभाई है। मणिकंदन ने इस फिल्म का निर्माण किया है और उन्होंने सिनेकला का निर्देशन भी किया है।  कदइसी विवसयी 11 फरवरी 2022 को रिलीज़ हुई थी। इसे व्यापक आलोचनात्मक प्रशंसा भी मिली लेकिन यह बॉक्स ऑफिस पर असफल रही।

निर्माण
वर्ष 2016 के मध्य में पहली बार यह बताया गया था कि मणिकंदन ने अपने अगली परियोजना के लिए स्क्रिप्ट लिखना शुरू कर दिया है, जिसका नाम कदइसी विवसयी है और इसे इरोस इंटरनेशनल द्वारा निर्मित किया जाएगा तथा साल के अंत तक शुरू किया जाएगा; लेकिन अज्ञात कारणों से फिल्मांकन में देरी हुई। बाद में मणिकंदन ने बताया कि उन्होंने फिल्म के लिए 100 से अधिक गाँवों का दौरा किया, जिसमें एक वर्ष से अधिक का समय लगा। मुख्य किरदार के रूप में कई लोगों का ऑडिशन लेने के बाद मणिकंदन ने एक वास्तविक किसान को चुनने का फैसला किया क्योंकि उन्हें किसी ऐसे व्यक्ति की ज़रूरत थी जो खेती जानता हो और "प्रकृति के साथ मिलकर रहता हो"। इसके लिए उन्होंने 85 वर्षीय नल्लंदी को चुना जो उन्हें मदुरै के पास एक गाँव पेरुंगमनल्लूर में मिला था; नल्लंदी अपने हिस्से का पूरा काम किया लेकिन फिल्म की रिलीज़ से कुछ समय पहले ही उनकी मृत्यु हो गई।

संगीत
कदइसी विवसयी के बोल (स्कोर) संतोष नारायणन और अंग्रेज़ी संगीतकार रिचर्ड हार्वे ने लिखे थे। शुरुआत में मणिकंदन ने इलैयाराजा को संगीत निर्देशक के रूप में लिया था, जिन्होंने कुछ गाने और बैकग्राउंड स्कोर भी तैयार किया था। रिपोर्टों के अनुसार, मणिकंदन इलैयाराजा के संगीत से संतुष्ट नहीं थे और उन्होंने उनसे इसे फिर से तैयार करने के लिए कहा था जिसे बाद में अस्वीकार कर दिया गया। इसके फलस्वरूप इलैयाराजा की जगह संतोष नारायणन को ले लिया गया। इसके बाद इलैयाराजा ने निर्देशक के खिलाफ़ म्यूज़िक कंपोज़र एसोसिएशन में शिकायत दर्ज कराई;  जिसे बाद में बताया गया कि सौहार्द्रपूर्ण ढँग से सुलझा लिया गया था।

संदर्भ

बाहरी कड़ियाँ

श्रेणी:फ़िल्म
श्रेणी:तमिल फ़िल्म
श्रेणी:नाटक फ़िल्में
विवेक एक्सप्रेस

thumb|300px|डिब्रूगढ़-कन्याकुमारी विवेक एक्सप्रेस
thumb|300px|19027 विवेक एक्सप्रेस

विवेक एक्सप्रेस () भारतीय रेलवे नेटवर्क पर एक्सप्रेस ट्रेनों की एक श्रृंखला है। इन ट्रेनों की घोषणा 2011-12 के रेल बजट में तत्कालीन रेल मंत्री द्वारा की गई थी। इन ट्रेनों को 2013 में होने वाली स्वामी विवेकानन्द की 150वीं जयंती के उपलक्ष्य में शुरू किया गया था। डिब्रूगढ़ से कन्याकुमारी तक की विवेक एक्सप्रेस दूरी और समय के मामले में भारतीय रेलवे नेटवर्क पर सबसे लंबा मार्ग है और वर्तमान में दुनिया में 24 वां सबसे लंबा मार्ग है।

विवेक एक्सप्रेस ट्रेनों की सूची
जुलाई 2013 तक 4 विवेक एक्सप्रेस ट्रेनें हैं

डिब्रूगढ़-कन्याकुमारी विवेक एक्सप्रेस

22503/22504 नंबर वाली यह साप्ताहिक सुपरफास्ट ट्रेन वर्तमान में भारतीय उपमहाद्वीप का सबसे लंबा ट्रेन मार्ग है। यह असम के डिब्रूगढ़ और पूर्वोत्तर भारत को भारतीय मुख्य भूमि का सबसे दक्षिणी छोर [[कन्याकुमारी], तमिलनाडु से जोड़ती है। यह डिब्रूगढ़ से कन्याकुमारी तक कुल 4234 किमी की दूरी तय करती है। 57 मध्यवर्ती पड़ावों के साथ इस दूरी को तय करने में 79 घंटे लगते हैं।

ओखा-तूतीकोरिन विवेक एक्सप्रेस

यह भी एक साप्ताहिक ट्रेन है, जिसका नंबर 19567/19568 है। यह ओखा, गुजरात (जो भारत का सबसे पश्चिमी छोर है) को दक्षिण भारत में तमिलनाडु के "पर्ल सिटी" तूतुकुड़ी से जोड़ता है।

बांद्रा टर्मिनस जम्मू तवी विवेक एक्सप्रेस

यह ट्रेन मुंबई के मुख्य स्टेशनों में से एक बांद्रा टर्मिनस से निकलती है। 19027/19028 नंबर की यह ट्रेन अन्य विवेक एक्सप्रेस की तरह साप्ताहिक ट्रेन है जो उत्तर भारत में बांद्रा टर्मिनस मुंबई से जम्मू तवी तक चलती है।

संतरागाछी-मैंगलोर सेंट्रल विवेक एक्सप्रेस

22851/22852 विवेक एक्सप्रेस पश्चिम बंगाल में हावड़ा, कोलकाता के आसपास के एक शहर संतरागाछी से कर्नाटक के मैंगलोर सेंट्रल तक चलती है।

सन्दर्भ

श्रेणी:भारतीय रेल
श्रेणी:भारत की नामांकित यात्री ट्रेनें
श्रेणी:असम में रेल परिवहन
स्वामी विवेकानन्द का प्रभाव एवं विरासत

right|250px|thumb|upright|स्वामी विवेकानन्द
स्वामी विवेकानन्द उन्नीसवीं सदी के भारतीय हिंदू भिक्षु, आधुनिक भारत और हिंदू धर्म के सबसे प्रभावशाली लोगों में से एक माने जाते हैं। भारतीय स्वतंत्रता संग्राम के कार्यकर्ता सुभाष चंद्र बोस विवेकानन्द को अपना आध्यात्मिक गुरु मानते थे। महात्मा गांधी ने कहा कि विवेकानन्द के कार्यों को पढ़ने के बाद उनका राष्ट्र के प्रति प्रेम हजारों गुना बढ़ गया। संयुक्त राज्य अमेरिका के पूर्व राष्ट्रपति बराक ओबामा ने नवंबर 2010 में भारत में दिए गए अपने भाषण में विवेकानन्द के शब्दों को उद्धृत किया। भारत में स्वामी विवेकानंद के 150वें जयंती पर भारतीय रेलवे ने चार जोड़े विवेक एक्सप्रेस सौगात दी।
उल्लेखनीय भारतीयों पर प्रभाव
1886 में "उच्च बुद्धि, कर्म और भक्ति के संन्यासी" बनने के बाद, विवेकानन्द के मन में पूरे देश में "अस्तित्व की दिव्य एकता और विविधता में एकता" का संदेश फैलाने का दृढ़ संकल्प लिया। तब विवेकानन्द ने एक परिव्राजक के रूप में, जिसका अर्थ है : "एक भटकता हुआ भिक्षु", देश भर में यात्रा की। लगभग दो वर्षों तक, उन्होंने पूरे भारत में उत्तर से दक्षिण तक यात्रा की, और कई उल्लेखनीय लोगों से मित्रता की और उन्हें अपने अद्वैत-वेदांत दर्शन से प्रभावित किया और उनमें से कई ने उन्हें विश्व धर्म संसद शिकागो में भाग लेने के लिए अमेरिका की यात्रा करने के लिए प्रोत्साहित और समर्थन भी किया।  इनमें से कुछ प्रमुख नाम
राजस्थान के खेतड़ी के अजीत सिंह, गुजरात में पोरबंदर और जूनागढ़ के दीवान, मद्रास के रामनाड के राजा, के॰ शेषाद्रि अय्यर, मैसूर के दीवान और चामराजा वोडेयार इत्यादि का नाम उल्लेखनीय हैं।
महात्मा गांधी पर प्रभाव

6 फरवरी 1921 को महात्मा गांधी बेलूरमठ गये और विवेकानन्द को श्रद्धांजलि अर्पित की। इस अवसर पर उन्होंने कहा :

मैं यहाँ स्वामी विवेकानन्द की श्रद्धेय स्मृति को अपनी श्रद्धांजलि और सम्मान देने आया हूँ, जिनका आज जन्मदिन मनाया जा रहा है। मैंने उनके कार्यों को बहुत गहराई से पढ़ा है और उन्हें पढ़ने के बाद मेरे मन में अपने देश के प्रति जो प्रेम था, वह हज़ार गुना बढ़ गया।नेहरू ने विवेकानन्द के धर्मनिरपेक्ष विचारों को फैलाने में मदद की, टाइम्स ऑफ इंडिया, 27 मई नवयुवकों! मैं आपसे अनुरोध करता हूँ कि उस स्थान की भावना को आत्मसात किए बिना खाली हाथ न जाएँ जहाँ स्वामी विवेकानंद रहते थे और उनकी मृत्यु हुई थी।
बिराशत
फिल्में
स्वामी विवेकानन्द की कई बंगाली फिल्म, नाटक और लोक साहित्य प्राथमिक विषय के रूप रहे हैं। बंगाली फिल्म निर्देशक अमर मल्लिक ने दो अलग-अलग फिल्में बनाईं—स्वामीजी (1949) और इसका हिंदी में रूपांतरण, स्वामी विवेकानंद (1955)। माना जाता है। यह फिल्म 12 जून 1998 को रिलीज़ हुई थी। इसका सीधा प्रसारण दूरदर्शन पर किया गया था‌।
नाटक
बंगाली थिएटर ग्रुप लोककृष्टि ने विवेकानन्द जयंती मनाने के लिए बिली नाटक का मंचन किया। इस नाटक में बंगाली थिएटर अभिनेता देबशंकर हलदर ने स्वामी विवेकानन्द की भूमिका निभाई थी। 2013 में बेलघरिया शंखमाला थिएटर ग्रुप ने बिरेश्वर नाटक का मंचन किया। नाटक बासब दासगुप्ता द्वारा लिखा गया था और देवेश चट्टोपाध्याय द्वारा निर्देशित किया गया था।
संदर्भ

श्रेणी:स्वामी विवेकानन्द
श्रेणी:नव-वेदांत
श्रेणी:भारत में हिंदू धर्म
रीचर (टीवी शृंखला)

रीचर अमेरिकी एक्शन क्राइम टेलीविजन शृंखला है। इसे अमेज़ॅन प्राइम वीडियो के लिए निक सैंटोरा द्वारा विकसित किया गया है। यह ली चाइल्ड की जैक रीचर पुस्तक शृंखला पर आधारित है। इसमें एलन रिच्सन जैक रीचर निभाते हैं। वह आवारा पुरुष है जो दुर्जेय क्षमताओं वाला पूर्व सैन्य पुलिसकर्मी भी है। जैक यानी रीचर को अपनी यात्रा के दौरान हमेशा खतरनाक अपराधियों का सामना करना पड़ता है और उसे लड़ाई करने के लिए मजबूर होना पड़ता है।

ली चाइल्ड के 1997 के पहले उपन्यास किलिंग फ़्लोर पर आधारित पहला सीज़न 4 फरवरी, 2022 को जारी किया गया था। दूसरा सीज़न  बैड लक और ट्रबल पर आधारित होगा।

 कहानी आधार  
जैक रीचर पूर्व अमेरिकी सैन्य पुलिसकर्मी हैं। वह जॉर्जिया के कस्बे, मारग्रेव (काल्पनिक) में घूम रहा होता है जहाँ उसे हत्या के आरोप में गिरफ्तार कर लिया जाता है। वहां से छूटने के बाद, वह भ्रष्ट पुलिस अधिकारियों, राजनेताओं और व्यापारियों की व्यापक साजिश की जांच करने के लिए ऑस्कर फिनले और रोस्को कोंकलिन के साथ मिलकर काम करता है।

सन्दर्भ

बाहरी कड़ियाँ
 

श्रेणी:अमेरिकी टेलिविज़न शृंखलाएँ
निथम ओरु वाणम (फ़िल्म)

निथम ओरु वाणम (अनुवाद-ए स्काई ऑफ इटरनिटी) 2022 में आई भारतीय तमिल भाषी रोमांटिक ड्रामा फ़िल्म है। फिल्म की कथा रा. कार्तिक ने लिखी थी। रा. कार्तिक ने अपने फ़िल्मी निर्देशन की शुरुआत इसी फ़िल्म से की थी। फिल्म में अशोक सेलवन और रितु वर्मा के साथ अपर्णा बालामुरली और शिवात्मिका राजशेखर ने मुख्य भूमिका निभाई है। गोपी सुंदर ने फिल्म का संगीत तैयार किया है। इसका छायांकन विधु अय्याना ने किया है। फिल्म की घोषणा जनवरी 2017 में की गई थी, लेकिन फिल्म के कलाकारों में बदलाव करने के कारण जून 2021 में इसे फिर से लॉन्च किया गया। फिल्म 4 नवंबर 2022 को रिलीज़ हुई थी। सकारात्मक आलोचनात्मक प्रतिक्रिया के बावजूद फिल्म ने औसत कमाई की। 

कथानक
निथम ओरु वाणम फ़िल्म की कथा एक जुनूनी युवा व्यक्ति अर्जुन के इर्द-गिर्द घूमती है। उसकी आदत थी कि वह जो भी कहानी पढ़ता था खुद को उस कहानी का नायक समझने लगता था। काफ़ी समय बाद उसकी मुलाकात जननी नाम की एक महिला से होती है। उसे लगता था कि वह उसे समझती है। वह जननी के प्रति आकर्षित होता है। दोनों का विवाह हो जाता है। कुछ परिस्थितियों के कारण जननी अपने पूर्व-प्रेमी के साथ मेल-जोल करने लगती है। इस वजह से दोनों की शादी टूट जाती है। यह घटना अर्जुन के दुःख का कारण बनती है। अपने अवसाद को दूर करने के लिए अर्जुन का डॉक्टर उसका इलाज करता है, और उसे उन छोटी कहानियों को पढ़ने की सलाह देता है जो उसने दो जोड़ों - वीरा-मीनाक्षी और माथी-प्रभा के बारे में लिखी थीं। इस तरह से तीन अलग-अलग कहानियों को एक ही फ़िल्म में दर्शाया गया है।

कथा-वैशिष्ट्य
इस फ़िल्म की ख़ास बात इसमें फ़िल्माई गई तीन अलग-अलग कहानियाँ हैं।

रिलीज़

यह फिल्म 4 नवंबर 2022 को जीवा की कॉफी विद कधल और प्रदीप रंगनाथन की लव टुडे (2022 फिल्म) के साथ रिलीज हुई थी।

संदर्भ

बाहरी कड़ियाँ
 

श्रेणी:फ़िल्म
श्रेणी:तमिल फ़िल्म
सुकुमार

बंदरेड्डी सुकुमार (जन्म: 23 जनवरी 1970) भारतीय फिल्म निर्देशक, पटकथा लेखक और निर्माता हैं जो तेलुगु सिनेमा में काम करते हैं। वह दक्षिण भारतीय सिनेमा में सबसे अधिक भुगतान पाने वाले निर्देशकों में से एक हैं। इन्होंने निर्देशक के रूप में फिल्मों में अपना करियर बनाने से पहले लगभग सात वर्षों तक काकीनाडा के एक जूनियर कॉलेज में गणित और भौतिकी के व्याख्याता के रूप में काम किया। उन्होंने 2004 में आर्य के साथ अपने निर्देशन की शुरुआत की। इसकी सफलता ने उन्हें प्रसिद्ध कर दिया। 

सुकुमार की अन्य उल्लेखनीय फिल्मों में आर्य 2 (2009), 100% लव (2011), 1: नेनोक्कडाइन (2014), नन्नाकु प्रेमथो (2016), रंगस्थलम (2018) और पुष्पा: द राइज (2021) शामिल हैं। रंगस्थलम उस समय बाहुबली फिल्मों के बाद सबसे ज्यादा कमाई करने वाली तेलुगु फिल्म थी। पुष्पा: द राइज़ 2021 की सबसे ज्यादा कमाई करने वाली भारतीय फिल्म है।

सुकुमार का जन्म आंध्र प्रदेश के तत्कालीन पूर्वी गोदावरी जिले (वर्तमान कोनसीमा जिला) में मलिकीपुरम के पास एक गांव मट्टापरु में 11 जनवरी 1970 को हुआ था। उनके पिता तिरूपति राव नायडू चावल व्यापारी थे और उनकी मां वीरा वेणी एक गृहिणी थीं। वह तिरूपति और वेणी की छह संतानों में सबसे छोटे थे। उन्होंने 2009 में अपने माता-पिता और बहन की उपस्थिति में शादी की। उनकी एक बेटी और एक बेटा है, जिनका नाम क्रमशः सुकृति और सुक्रांत है।

सन्दर्भ

बाहरी कड़ियाँ
 
श्रेणी:1970 में जन्मे लोग
श्रेणी:भारतीय फ़िल्म निर्देशक
श्रेणी:आंध्र प्रदेश के लोग
श्रेणी:जीवित लोग
कलिंगा स्टेडियम

300px|thumb|कलिंगा हॉकी स्टेडियम में मैदानी हॉकी मैच

कलिंगा स्टेडियम () भारत के भुवनेश्वर, ओडिशा में स्थित एक एक बहुउद्देश्यीय अंतर्राष्ट्रीय खेल परिसर है। इसकी आधारशिला 1978 में ओडिशा के पूर्व मुख्यमंत्री बीजू पटनायक ने रखी थी। यह 2019 में अपनी स्थापना के बाद से इंडियन सुपर लीग क्लब ओडिशा एफसी का घरेलू मैदान है और 2018 से 2022 तक आई-लीग क्लब इंडियन एरो का भी घरेलू मैदान है। इस स्टेडियम में एथलेटिक्स, फुटबॉल, मैदानी हॉकी, टेनिस, टेबल टेनिस, बास्केटबॉल, वालीबॉल इत्यादि खेलों की सुविधाएं हैं। स्टेडियम की अन्य विशेषताओं में 8-लेन सिंथेटिक एथलेटिक्स ट्रैक, उच्च प्रदर्शन केंद्र और भारत का पहला ओलंपिक मानक गुलाबी और नीला एस्ट्रोटर्फ शामिल हैं।

इतिहास
2017 में जब पूर्व स्थल रांची 3 महीने पहले 2017 एशियाई एथलेटिक्स चैंपियनशिप के आयोजन की मेजबानी करने से पीछे हट गया तब ओडिशा सरकार ने इसकी सफल मेजबानी के लिए व्यापक प्रतिष्ठा प्राप्त की। बड़ी संख्या में खेल आयोजनों के साथ-साथ विभिन्न प्रकार के खेल आयोजनों की मेजबानी करने और भविष्य की प्रतिभाओं को पोषित करने के लिए भुवनेश्वर शहर को 'भारत की खेल राजधानी' कहा जाता है। 2021 के सर्वेक्षण के अनुसार खेल पारिस्थितिकी तंत्र और मेगा खेल आयोजनों की मेजबानी करने की क्षमता के मामले में भुवनेश्वर भारत के शीर्ष 5 शहरों में तीसरे स्थान पर था।

सन्दर्भ

बाहरी कड़ियाँ

श्रेणी:भारत के प्रमुख खेल मैदान
श्रेणी:विश्व के स्टेडियम
अन्या टेलर जॉय

अन्या-जोसेफ़िन मैरी टेलर-जॉय (/ˈænjə/ ANN-yə;  जन्म 16 अप्रैल 1996) एक अभिनेत्री हैं। उन्होंने गोल्डन ग्लोब अवॉर्ड और स्क्रीन एक्टर्स गिल्ड अवॉर्ड समेत कई पुरस्कार जीते हैं। उनका बाफ़्ता फिल्म पुरस्कार और प्राइमटाइम एमी पुरस्कार के लिए नामांकन भी किया गया है।

टेलर-जॉय ने टेलीविज़न क्राइम ड्रामा पीकी ब्लाइंडर्स (2019-2022) के पाँचवें और छठे सीज़न में अभिनय किया। उन्होंने पीरियड ड्रामा एम्मा (2020) में एम्मा वुडहाउस की भूमिका निभाई जिसके लिए उनका नामांकन गोल्डन ग्लोब अवार्ड के लिए किया गया।

जन्म
टेलर-जॉय का जन्म 16 अप्रैल 1996 को मियामी, फ्लोरिडा में हुआ था। उनके पिता का नाम डेनिस एलन टेलर था जो बैंकर थे। उनकी माँ जेनिफ़र मरीना जॉय एक मनोवैज्ञानिक थीं। उनकी माँ का जन्म जाम्बिया में एक अंग्रेजी राजनयिक पिता डेविड जॉय के घर हुआ था जिनकी माँ बार्सिलोना की रहने वाली एक स्पेनी महिला थीं।

अभिनय
टेलर-जॉय ने अभिनय में अपना भविष्य बनाने के लिए 16 साल की उम्र में स्कूल छोड़ दिया था। उन्होंने कई छोटी टेलीविज़न भूमिकाएँ निभाईं। इसके बाद उन्हें हॉरर फिल्म द विच (2015) में किए गए अभिनय से सफलता मिली। टेलर-जॉय ने बाद में हॉरर फिल्म स्प्लिट (2016), इट्स सीक्वल ग्लास (2019) और ब्लैक कॉमेडी थोरोब्रेड्स (2017) में अभिनय किया।

पुरस्कार
उन्होंने 2017 कैनेस फिल्मोत्सव में ट्रॉफ़ी चोपार्ड जीता।

संदर्भ

बाहरी कड़ियाँ

 

श्रेणी:अभिनेत्री
श्रेणी:फ़्लोरिडा
श्रेणी:अभिनय
वीरम् (2014 फ़िल्म)

वीरम् 2014 की तमिल भाषा की एक्शन ड्रामा फिल्म है। इसे शिवा द्वारा निर्देशित और विजया प्रोडक्शंस द्वारा निर्मित किया गया है। फिल्म में अजित कुमार और तमन्ना भाटिया हैं। साथ ही विदार्थ, बाला, संथानम, नास्सर, प्रदीप रावत और अतुल कुलकर्णी जैसे सहायक कलाकार हैं। इस फ़िल्म की शूटिंग अप्रैल 2013 में शुरू हुई थी।

इसको 10 जनवरी 2014 को जारी किया गया था। इसे समीक्षकों से सकारात्मक समीक्षा मिली और यह बॉक्स-ऑफिस पर व्यावसायिक रूप से सफल रही। इसे तेलुगु में कटामारायडु (2017), कन्नड़ में ओडेया (2019) और हिन्दी में किसी का भाई किसी की जान (2023) के रूप में बनाया गया था।

 कहानी सारांश  
विनायगम एक बहादुर व्यक्ति है जो अपने चार भाइयों मुरुघन, शनमुघम, कुमारन और शेंथिल के साथ ओड्डनचत्रम गांव में रहता है। वे अक्सर झगड़ों में फंस जाते हैं। जब भी उनके झगड़ों के कारण कानूनी मुद्दे उठते हैं तो वकील "बेल" पेरुमल उन्हें बचा लेते हैं। विनायगम को शादी के विचार से नफरत है क्योंकि उसे लगता है कि उसकी पत्नी भाइयों के बीच वैमनस्य पैदा कर सकती है। हालाँकि चारों छोटे भाई दिखावा करते हैं कि वे शादी नहीं करना चाहते, लेकिन उन सभी के पास प्रेमिका हैं।

भाइयों को विनायगम के बचपन के दोस्त कलेक्टर सुब्बू से पता चलता है कि वह अपने स्कूल के दिनों में कोप्पुरम देवी (जिसे प्यार से कोप्पू कहा जाता था) नाम की एक लड़की से प्यार करता था। उसके भाई उनके रिश्ते को फिर से शुरू करने के लिए उस लड़की को ढूंढने की योजना बनाते हैं। लेकिन बाद में पता चलता है कि वह अब शादीशुदा है और उसके बच्चे भी हैं। फिर भाइयों को पता चलता है कि वह उससे ज्यादा उसके नाम से प्यार करता था। इसलिये जब वह उस नाम वाली किसी अन्य लड़की से मिलेगा तो वह निश्चित रूप से उस पर अपना दिल दे बैठेगा।

सन्दर्भ

बाहरी कड़ियाँ
 

श्रेणी:2014 की फ़िल्में
श्रेणी:तमिल फ़िल्में